 Generate an article for the following headline: Church Reopening in Ogun: Àwọn ọmọlẹyìn Kristi dunnú bí sọọsì ṣe di ṣíṣí padà : Awọn ọmọlẹyin Kristi ni ipinlẹ Ogun ti sọ pe, inu wọn dun lati jọsin ninu ṣọọṣi wọn lẹyin ti ijọba ipinlẹ naa ṣi awọn ile ijọsin pada. Idunnu ati ayọ ni awọn Kristẹni naa fi n yin Ọlọrun ninu isin akọkọ ti wọn ṣe, lẹyin igbele Coronavirus. Pupọ lara awọn olujọsin ọhun lo tẹle ofin ati awọn ilana ti ijọba gbe kalẹ, lọna ati dena itankalẹ ajakalẹ arun Cvoronavirus. Oludasilẹ  ijọ Redeeming Hope Christian Centre, to wa ni Baale-Ajuwon, Abiodun Wright sọ fun BBC pe, Inu wa dun pe ijọ ti di ṣiṣi pada lonii yii, ijọ wa si tẹle ilana ti ajọ eleto ilera gbe kalẹ. Pasitọ naa ni Ṣugbọn ju gbogbo rẹ lọ, igbagbọ wa ni pe Ọlọrun yoo daabo bo awọn eeyan rẹ, yoo si gbe ijọ ro. Lẹyin naa lo rọ awọn ọmọ ijọ rẹ atawọn ọmọlẹyin Kristi lati  maa ṣora, ki wọn maa gbadura, ki wọn si tun tẹle gbogbo amọran ati ilana eto ilera lọna ati dena itankalẹ arun Cpvid-19. Lara awọn ọmọlẹyin Kristi miran to ba BBC sọrọ, Bode Alonge sọ pe Inu awọn eeyan dun lati wa sile ijọsin o, o han loju wọn pe o wu wọn lati pada bẹrẹ si n jọsin ninu ṣọọṣi. O ni gbogbo wọn lo wọ ibomu wa sile ijọsin, gbogbo wọn lo si fọ ọwọ wọn pẹlu omi ati ọṣẹ ki wọn to wọle sinu ile ijọsin naa. Ẹwẹ, awọn kan to ba BBC sọrọ ni ilu Abeokuta, to jẹ olu ilu ipinlẹ Ogun, ṣugbọn ti wọn ko fẹ fi orukọ tabi orukọ ijọ wọn sita ni, ero ko gbẹsẹ nile ijọsin wọn. Ọkan lara wọn sọ pe Wọn ko jẹ ki a wọle si ṣọọṣi o, nitori a ti ju igba lọ, wọn si ti tilẹkun mọ wa. Wọn ni awọn pasitọ ijọ wọn pin isin wọn si abala mẹta, ki gbogbo awọn to wa sile ijọsin naa le e kopa ninu isin ọhun nitori ero ti pọ ju. Àwọn ilé ìjọsin ńla-ńla to ni olú ilé ìyá ìjọ wọn ni ilú Eko ti kéde pé àwọn kò tíì ṣetan láti ṣílẹkun ilé ìjọsìn wọn lẹyìn ti gómìnà ìpínlẹ Eko ti dẹwọ kóníléógbéle nitóri ààrùn Covid-19 nípìnlẹ Eko Láti inú oṣù kẹta ọdún ni ìjọba ti ti àwọn ilé ìjọsin pa láti dẹkun ìtànkálẹ ààrùn Covid-19 Láti inú oṣù kẹfa ọdún ni ìgbìmọ amúṣẹṣe lóri ọrọ Covid-19 ti ààrẹ yàn ti ni kí àwọn ilé ìjọsin ṣí, sùgbọn, ìjọba ìpínlẹ Eko kò gba ètò yìí láàyè nítori bí ààrùn náà ṣe ń peléke síi nípìnlẹ Eko. Ẹwẹ ní báyìí ìjọba ìpińlẹ Eko ti páa láṣẹ pé kí olúkúlùkù, mùsùlùmí àti Kristẹni pada sí ibi ìjọsìn wọn láti ọjọ kèje, oṣù kẹjọ, ọdún 2020. Sùgbọn o, àwọn ilé ìjọsin kan ti jáde pé, àwọn kò tíi ṣetán láti ṣí ilé ìjọsìn tàwọn. Àwọn ilé ìjọsin náà ló ni onírúurú ìdí ti wọn kò fi ni ṣí ilé ìjọsin wọn, àwọn kan ni àwọn gbọdọ kọkọ ṣeto sílẹ ni ìbámu pẹlú ìlàna ààbò ìjọba àpapọ kí àwọn ará ìjọ to maa wá, àwọn kan bákan náà ni àwọn yóò dúro títí ti àwọn yóò fi gbọ láti ọdọ Ọlọrun kí àwọn tó ṣílẹkùn. Àwọn adarí ìjọ MFM sọ pé, àwọn ẹka ìjọ àwọn yálà ní ìpińlẹ Eko, Ogun tàbi ní ibikíbi kò ní sílẹkùn títí di ọjọ kẹtàlá, oṣù kẹsán, ọdún yìí bá àwọn yóò ṣe máa ṣetò àwọn ǹkan ààbò nmi ìbámu pẹlú ìlànà tí ìjọba ìbílẹ àti àjọ NCDC  là sílẹ Bákan náà ni ìjọ ilúmọọká Day Star, ti adari wọn jẹ olùsọàgùntan Sam Adeyemi náà ṣe ti sàlàyé pé àwọn yóò máa tẹ ìsìn síwájú lóri ayélujára. Wọn ni èyí ko sì ni dáwọ dúro titi àrídájú yóò fi wà pé àyíka ilé ìjọsin ti dára  láti maa pẹjọpọ níbẹ. Adarí ìjọ Synagogue náà kò gbẹyìn, ìyẹn olùṣọàgùntàn TB Joshua, ó dúpẹ lọwọ àwọn aláṣẹ fún akitiyan wọn láti dáàbò bo àwọn ará ilú kúrò lọwọ ààrùn náà. Ó tún dúpẹ lọwọ ìjọba fún ìkéde wọn pé kí àwọn ilé ìjọsìn tún ṣí ìlẹkùn wọn padà, sùgbọn síbẹ, ó ní òun yóò ni sùúrù láti gbọ láti ọdọ Ọlọrun náà kí àwọn tó ṣi ilé ìjọsìn. Ní ti ìjọ Fountain Life, wọn ti kọ síjú òpó twiktter wọn pé, àwọn yóò fi àsìkò tí ilé ìjọsìn àwọn yóò sílẹkùn síta ti àsìkò bá tó, nmítori náà, ìjọ yóò máa tẹsíwájú lórí ayélujára 